Diari Oficial de la Generalitat Valenciana


Sumari del DOGV 9850, del 16-05-2024 (2024/4430)

Extracte de la Resolució de 13 de maig de 2024, de la Conselleria d'Innovació, Indústria, Comerç i Turisme, per la qual s'efectua la convocatòria de subvencions per a persones emprenedores i pimes en suport a l'inici i consolidació del seu projecte empresarial.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4430


Data del document
:   13-05-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Indústria, Comerç i Turisme

Extracte de la Resolució de 13 de maig de 2024, de la Conselleria d'Innovació, Indústria, Comerç i Turisme, per la qual s'efectua la convocatòria de subvencions per a persones emprenedores i pimes en suport a l'inici i consolidació del seu projecte empresarial. [2024/4430]  
BDNS (identif.): 760893.  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/760893)  
  
Primer. Objecte i àmbit de la convocatòria  
L'objecte de la present resolució és convocar, en l'exercici 2024, en règim de concurrència competitiva, la subvenció destinada a persones emprenedores i pimes en suport a l'inici i consolidació del seu projecte empresarial.  
  
Segon. Finançament  
Per a l'exercici 2024, les ajudes convocades es finançaran amb càrrec a la línia S1464 del programa pressupostari 322B00, capítol IV, fins a un import global màxim estimat d'1.500.000 d'euros, procedents de fons propis de la Generalitat.  
  
Tercer. Entitats beneficiàries  
1. Podran sol·licitar les subvencions els qui complisquen els següents requisits:  
a) Ser persona emprenedora, entenent com a tal les persones físiques (empresaris individuals), o pime amb personalitat jurídica pròpia, que emprendrà o ha emprés en els últims cinc anys una activitat econòmica o productiva que oferisca un avantatge competitiu. El període de cinc anys es computarà, per al cas d'empresaris individuals, des de la data d'alta en l'Impost d'Activitats Econòmiques (IAE) i, per al cas de pimes, des de la data d'inscripció en el registre mercantil de l'escriptura pública de constitució o en el registre que corresponga segons la seua naturalesa.  
b) Tindre el domicili social a la Comunitat Valenciana.  
c) Que el projecte empresarial estiga relacionat amb algun sector d'activitat en auge que oferisca oportunitats de futur. Als efectes d'esta convocatòria, es consideren activitats en auge:  
- transport, mobilitat sostenible i logística  
- ciberseguretat, servicis digitals, tecnològics i intel·ligència artificial  
- medi ambient, desenvolupament sostenible, economia circular i energies renovables  
- agrari i alimentari  
- món rural i smart cities  
- activitats artístiques, recreatives i d'entreteniment  
- turisme i hostaleria  
- servicis financers i immobiliaris  
- esport, salut, benestar i estètica  
- economia de les cures  
- sector aeroespacial  
- educació  
Així mateix, amb la justificació prèvia, es podrà tindre en consideració un altre sector en auge.  
2. en queden excloses les comunitats de béns i les societats civils sense personalitat jurídica.  
  
Quart. Bases reguladores  
Orde 2/2024, de 29 de febrer, de la Conselleria d'Innovació, Indústria, Comerç i Turisme, per la qual s'establixen les bases reguladores per a la concessió d'ajudes dirigides a fomentar l'ecosistema d'emprenedoria de la Comunitat Valenciana (DOGV 9862, 01.03.2024).  
  
  
  
Quint. Termini de presentació de sol·licituds  
El termini de presentació de sol·licituds serà des del 10 de juny fins al 10 de juliol de 2024, els dos dies inclosos. Només seran admeses les sol·licituds que hagen sigut gravades en el registre electrònic de la Generalitat fins a les 23.59.59 hores de l'últim dia de termini de presentació (hora oficial peninsular espanyola).  
  
València, 13 de maig de 2024.- La consellera d'Innovació, Indústria, Comerç i Turisme: Nuria Montes de Diego.